Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Vieraani sanoo, että kaikkien uskovien on normaalia -
saada taivaallisia kohtaamisia. Haluatko olla normaali?
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Justin, olit kapinallinen yksinäinen susi -
ennen kuin tunsit Messiaan.
Kun opit tuntemaan Messiaan, sinut potkittiin pois new age -festivaaleilta.
Totta. Kävin ystävieni kanssa monilla new age -messuilla -
Jeshuan mystikot -nimellä.
Kävimme messuilla voidaksemme profetoida ihmisille, -
tulkita unia, rukoilla paranemisen puolesta, ajaa ulos demoneja.
Se on normaalia. - Sen pitäisi olla.
Meistä tuli näillä selvänäkömessuilla kuuma puheenaihe.
Messujen järjestäjät ohjasivat luoksemme ihmisiä, -
jotka ehtivät käydä vain yhdellä.
Samassa tilassa oli 20 muutakin. Me olimme uskovia.
Järjestäjät ohjasivat kiireisimmät meidän pakeillemme.
He eivät olleet uskovia. - Eivät.
He sanoivat: "Heillä on kuumin energia."
Joskus telttamme edessä oli jono.
Ihmiset odottivat 30―45 minuuttia kuullakseen meiltä profetian.
Ympärillämme oli väärennöksiä. Meillä oli aito.
Monia tuli uskoon.
Jopa kaksi noitaa pelastui ja vapautui noituudesta.
Toisesta kuulimme vasta vuosien päästä.
Hän pelastui ja vapautui.
Lopuksi meidät potkittiin pihalle, koska joku sai selville, keitä olemme.
Että ajamme ulos demoneita ja johdamme ihmisiä Herran luo.
Hän lähetti kirjeen koko selvänäköjärjestölle.
Jeshuan mystikot joutuivat mustalle listalle.
Ennen uskoontuloasi, kuka olisi arvannut?
Seitsemän vuotta huumeriippuvuutta. Huumausainekauppaa. Pidätyksiä.
Olit juuri tullut kotiin juhlittuasi koko illan rankasti.
Olit juhlinut Bourbon Streetillä New Orleansissa.
Tulit kotiin.
Sitten sinulle ilmestyi kirkkauden pilvi.
Miksi Jumala tekee näin narkomaanille?
En ole ikinä nähnyt sitä. Mitä tapahtui?
Tulin todella epätoivoiseksi erityisesti parina vuotena sitä ennen.
Moni asia oli mennyt pieleen. Juhliminen ei ollut enää hauskaa.
Olin jumissa ja huusin Herran puoleen.
Hän kuuli paitsi minun, myös isäni rukoukset.
Hän oli rukousretriitillä, kun juhlin Bourbon Streetillä. Tulin yöllä kotiin.
Olitko sinä syy hänen retriittiinsä? - Varmasti päärukousaihe.
Menin makkariin ja suljin oven. Lysähdin kasvoilleni lattialle.
Ja luultavasti ensikertaa elämässäni aloin kohdata Jumalan läsnäoloa.
Pystyin hengessäni näkemään Jumalan hehkuvan kirkkauden pilven.
Se tuli huoneeseen ja pysyi ylläni kolme tuntia.
Jumala teki minulle sydänleikkauksen. Se muutti kaiken.
Riippuvuudet ja vuosien tunne-elämän ja mielen kaaos murtuivat.
Kuin minusta olisi tullut uusi luomus. Kuin olisin syntynyt uudesti -
ja siirtynyt pimeyden valtakunnasta valon valtakuntaan.
Olen lukenut tuon jostain. - Minäkin.
Se muutti kirjaimellisesti kaiken.
Sitten aloit toimia avoimen taivaan alla.
Näkijän lahjaa alettiin aktivoida. Kerropa siitä.
Totta. Aloin melkein heti nähdä unia.
Yritin lukea Raamatun läpi mahdollisimman nopeasti.
Yhtenä iltana kysyin Jumalalta, miksei Hän puhu ihmisille enää unissa.
Olin lukenut juuri Joosefista.
Vartuin tunnustuskunnassa, jossa kumpikin isoisäni olivat pastoreita.
Siellä opetettiin, ettei Jumala enää toimi niin.
Jumala kuuli vilpittömän kysymykseni ja vastasi siihen.
Sinä yönä näin unen, jonka seurauksena pitkäaikainen ystäväni -
syntyi uudesti, vapautui ja teki sovinnon perheensä kanssa.
Kaikki Jumalalta saamani profeetallisen unen ansiosta.
Sen jälkeen unet ja myöhemmin myös näyt ovat olleet minulle arkipäivää.
Menit kaasu pohjassa palvelutyöhön -
ja paloit loppuun, kuten maailma sitä kutsuu.
Ja seitsemän vuoden ajan -
oli kuin avoin taivas olisi sulkeutunut. Lahjat lakkasivat toimimasta.
Mutta sitten sait kiinni kahdesta tärkeästä ilmoituksesta, -
jotka paitsi muuttivat hänen elämänsä, mutta lupaan myös, -
että jos sinä toimit samalla lailla kuin hän, -
sinunkin elämäsi muuttuu.
Ensimmäinen ilmoitus tuli profeetalta, joka on jo muuttanut taivaaseen.
Hänen nimensä oli Bob Jones. Hän herätti minussa kateutta, -
sillä aina kun keskustelimme, hän kertoi käyneensä äsken taivaassa -
ja tehneensä siellä kaikenlaista.
Ja minä ajattelin: "Missä vika? En ole ikinä käynyt taivaassa.
Sinä käyt siellä jatkuvalla syötöllä."
Minkä avaimen Bob sinulle opetti?
Hän opetti, että tärkein avain -
on odottaa Herraa Hänen läsnäolossaan.
Ei lukien Raamattua eikä rukoillen, vaikka ne ovat tärkeitä.
Odottaa vain Jumalan läsnäolossa ja erottaa, milloin Jumala on läsnä.
Odottaa, että Hän saattaa meidät kohtaamiseen.
Bob kertoi, että dramaattisimmista Jumala-kohtaamisista moni -
alkoi hienovaraisesti, kun hän odotti Jumalan läsnäolossa -
ja näki näyn häivähdyksen tai koki Hengen kehotuksen.
Aina kun hän sitten hengessä jatkoi näyn osoittamaan suuntaan, -
sitä seurasi voimallinen kokemus, joskus jopa taivasvierailu.
Minut vakuuttivat pitkälti sellaiset jakeet kuin Hepr. 4.
Käykäämme uskalluksella armon istuimen eteen.
Tai Ilm. 4, taivaassa on ovi avoinna. Se oli Bobin lempijae.
Ääni sanoi: "Nouse tänne! Minä näytän sinulle, mitä [on] tapahtuva."
Hepr. 10 kertoo, että Jeesus on tehnyt meille uuden ja elävän tien -
esiripun taa kaikkeinpyhimpään.
Aiemmin se oli ylipapin etuoikeus kerran vuodessa.
Nyt Jumala kutsuu jokaista uskovaa -
omaan näkyvään läsnäoloonsa esiripun taa valtaistuinsaliin.
Sitten luit toisen, yli 300 vuotta sitten eläneen henkilön kirjoituksia.
Hänen tekstinsä syvensivät sinulle ilmoitusta. Mitä hän opetti?
Madame Guyon oli 1600-luvulla syntynyt mystikko.
Hän eli syvää, kokemuksellista rukouselämää.
Hän kirjoitti systemaattiset askeleet, kuinka astua Jumalan läsnäoloon.
Yksi hänen periaatteistaan oli esimerkiksi se, -
että rukous on sydämestä Jumalalle nousevaa anomista -
ja sisäistä rakkauden harjoittamista.
Toisin sanoen rukous ei ensisijassa lähde päästä vaan sydämestä.
Hän opetti myös Jumalan Sanasta.
Raamatun lukeminen rukoillen -
toimi hänen mukaansa Jumalan kohtaamisen käynnistäjänä.
Voitko näyttää Raamatun kanssa, kuinka se käytännössä toimii?
Yksi helpoimmista on jo valmiiksi rukous.
Se on Isä meidän -rukous Vuorisaarnasta.
Jeesus opetti rukoilemaan näin: "Isä meidän, joka olet taivaissa.
Pyhitetty olkoon Sinun nimesi. Tulkoon Sinun valtakuntasi."
Madame Guyon opetti käymään rukouksen läpi lauseke lausekkeelta -
viipyen joka sanassa niin pitkään kuin täytyy.
"Isä meidän" -kohdassa pysähdytään: "Jumala, olet äärimmäisen hyvä Isä.
Opetat minulle, miten olla lapsesi. Kiitos, että rakastat minua kuin Isä."
Pyhitetty olkoon Sinun nimesi: "Jumala, nimesi on ihana -
ja yli kaikkien muiden nimien."
Tarkoitus on antaa oman hengen yhtyä Jumalan Sanan ilmoitukseen.
Madame Guyon kehotti etenemään näin, kunnes Jumalan läsnäolo -
on niin vahva, että keskittyy enemmän Hänen läsnäoloonsa kuin lukemiseen.
Silloin kannattaa pysähtyä ja antaa Jumalan läsnäolon -
olla kiintymyksen ja rakkauden ainoa keskipiste.
Antaa Jumalan läsnäolon olla siinä hetkessä kaikki kaikessa.
Madame Guyon sanoo, -
että Raamatun lukemisessa tärkeintä on laatu eikä määrä.
Tarkoitus on saada Jumalan Sanan ilmoitus -
eikä tiettyä luku- ja jaemäärää täyteen.
Katsopa nyt kameraan ja kerro katsojille, -
mitä Jumalan Sana, Raamattu, todella merkitsee sinulle.
Se, minkä päältä välillä puhallat pölyt, -
ja minkä hätäpäissäsi avaat. Se ei ole sitä sinulle.
Jumalan Sana on leipä, ruoka.
Jumalan Sana on elävää vettä, todellinen elämä Jumalan sydämeltä.
Hän on antanut sen meille, jotta voimme koskettaa ja maistaa -
Jumalaa itseään ja Hänen luonnettaan Hänen Sanansa ilmoituksen kautta.
Se on ihmeellisimpiä lahjoja, joita Hän on ihmiskunnalle antanut, -
sillä me voimme milloin tahansa avata Raamattumme ja kohdata kasvokkain-
taivaan ja maan Luojan, maailmankaikkeuden Jumalan.
Sitä Jumalan Sana minulle merkitsee.
Mitä sanoisit jollekulle, joka katsoo tätä ohjelmaa nyt -
ja sanoo: "Et ymmärrä. Elämäni on stressaavaa.
Kun tulen kotiin, haluan laittaa aivot narikkaan enkä lukea Raamattua."
Miten vastaat?
Emme usein edes tajua, kuinka paljon me tarvitsemme Hengen elämää -
ja Jumalan Sanan elämää antavaa voimaa.
Monesti uupumus päivän lopussa -
ennakoi epätoivoista nälkäämme -
Jumalan Sanaa ja läsnäoloa kohtaan. Jos meitä ei huvita etsiä Jumalaa, -
hakeutua Hänen läsnäoloonsa - ja kaivautua Sanaan, -
paras tapa aloittaa on sanoa: "Jumala, tee minut nälkäiseksi.
Herätä sydämessäni nälkä.
Auta minua olemaan kuin peura, joka kaipaa vesipurolle."
Sellaiseen rukoukseen Jumala vastaa aina.
Tiedätkö mitä? Kaikki, mitä olet sanonut, on todella ravitsevaa.
Ja emme ole ehtineet vielä edes mainospalaan!
Mitä tapahtui, kun menit taivaaseen? Jatkamme pian.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi näyttämällä rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Mies halvaantui epäonnistuneen leikkauksen takia.
Ajatus loppuelämästä pyörätuolissa masensi hänet vakavasti.
Sitten ilmestys muutti hänen elämänsä ja johti ihmeparanemiseen.
Hän kävelee nyt normaalisti, -
vaikka 25 lääkäriä, neurokirurgia ja neurologia eivät osaa selittää sitä.
Haluatko kuulla, mikä tuo ilmestys oli?
Lue miehen koko todistus ruudun osoitteesta.
Yliluonnollista-ohjelma jatkuu.
Justin harjoitti näitä asioita, -
jotka hän on ilmoituksen kautta saanut ja joista hän äsken kertoi.
Yhtäkkiä hänet temmattiin taivaaseen kahdeksi ja puoleksi tunniksi.
Mitä tapahtui?
Tässä kohtaamisessa minut vietiin käytävää pitkin.
Tulimme toisen henkilön tai enkelin luo, joka lähti saattamaan minua.
Hän ilmoitti minut saapuneeksi hyvin suurelle salille.
Se oli kuin kuninkaan oikeus- tai valtaistuinsali.
Hän ilmoitti tulostani ja päästi minut sisään.
Kun lähdin kävelemään sisälle saliin, näin Jeesuksen.
Hän näytti kuin leijonaihmiseltä. En osaa sitä kuvailla muuten.
Hän oli ihminen, mutta Hänessä oli leijonan piirteitä.
Hänen nimensä on Juudan leijona.
Hän oli polvillaan kädet reisiensä päällä.
Hän esirukoili hyvin kiihkeästi.
Se oli Hepr. 7:25:tä. Hän aina elää rukoillakseen puolestamme, -
ja siksi hän myös voi täydellisesti pelastaa ne, -
jotka Hänen kauttaan Jumalan tykö tulevat."
Hän viittilöi minut viereensä. Menin ja aloin rukoilla.
Aloin rukoilla syvällisesti.
Se taisi olla samaa, mitä Paavali kuvaili galatalaisille: -
"minun täytyy kivulla synnyttää, kunnes Kristus saa muodon teissä."
Koko kohtaaminen oli lähinnä esirukousta Herran kanssa.
Minulle ilmoitettiin asioita omasta elämästäni, työstäni ja perheestäni.
Hän puhui monesta asiasta, -
mutta pääosin Hän kutsui minua uudelle tasolle rukouselämässäni.
Viittasit jo seitsemän vuoden jaksoon, jolloin rukouselämäni oli hyvin kuivaa.
Seitsemän vuotta rämmin sielun synkässä yössä, -
siihen asti kun Herra puhui minulle 12.―13. huhtikuuta 2016.
Silloin minut temmattiin taivaaseen, ja Herra elvytti rukouselämäni.
Rukouselämäni on siitä asti ollut radikaalisti erilaista.
Syy, miksi tuottajani kiinnostuivat sinusta, -
oli kirjasi. Minun täytyy rehellisesti kertoa, että sanoin heille: -
"En halua enää yhtäkään kirjaa unista."
He sanoivat, että tämä kirja on erilainen.
Kerron yhden asian, miksi se on erilainen.
Montako unia käsittelevää kirjaa olit lukenut? - Nolla.
Mistä sait kaiken tämän tiedon?
Voin sanoa rehellisesti, että valtaosa tuli profeetallisina latauksina -
rukoillessani Hengessä monta monituista tuntia.
Minulle avautui ilmoituksen ajanjakso.
Näin profeetallisia unia enemmän kuin koskaan aiemmin.
Tuntuu kuin olisin ollut kohde, -
jolle kaikki lähitienoon profeetat tulivat kertomaan uniaan.
Minulla alkoi toimia unien tulkitsemisen lahja.
Se tuli ilmoituksen kautta. - Hienoa, että sinulla on se lahja.
Entä minä? Entä sinä?
Mitä ihmiset sanovat, kun he kuulevat opetuksesi tai lukevat tästä?
Yksi palaute on kaikkein yleisin.
Pari tuntia sitten puhuin eräälle työntekijällemme. - Melko äskettäin.
Tätä tapahtuu koko ajan. Sanoin huomanneeni, -
että hänen unielämänsä on viime aikoina ollut huikea.
Hän on kertonut Herran ilmestyksistä.
Hän kertoi kaiken alkaneen, kun hän vuosi sitten luki kirjani.
Ihmiset kertovat yhä uudelleen, -
että kun he ovat käyneet seminaarissa tai lukeneet kirjan, -
heidän unielämänsä herää. Sallikaa sanaleikki.
On kuin jokin aktivoituisi, -
niin että näkijän lahja alkaa toimia aivan uudella tasolla.
Tässä on todella paljon ilmoitusta.
Se ei ole informaatiota.
Informaation ja ilmoituksen välillä on vissi ero.
Tässä on hyvin paljon ilmoitusta.
Kerropa esimerkki unista.
Raamattu puhuu siitä, että jotkut ovat saaneet pitää vierainaan enkeleitä.
Se voi tapahtua unissa.
Ilman muuta. Raamatussa enkelit ovat aktiivisesti mukana -
profeetallisessa ilmoituksessa.
Se käy ilmi profeetta- ja muissa näkykirjoissa.
Monien unien taustalla on enkeli-ilmestys.
Yksinkertainen havaintoesimerkki: Jos sanoisin, -
että 6-vuotiaan lapsesi painajainen johtui demonihyökkäyksestä, -
valtaosa hengellisesti valveutuneista vanhemmista olisi samaa mieltä.
Mutta jos sanoisin, että profeetallisen unesi takana on -
Jumalan pyhä enkeli, siinä pitäisi olla yhtä paljon järkeä.
Hahmot, jotka puhuvat meille unessa, ovat usein enkeleitä.
Raamattu puhuu siitä.
Joskus jopa Herra ilmestyy meille unessa tuntemattomana hahmona.
Valtaosa ei tule edes ajatelleeksi sellaista.
Sinä ikään kuin herätät sen kaiken opettaessasi aiheesta.
Katsojien joukossa on nytkin sellaisia.
He sanovat: "Tuo mies puhuu kuin hän tuntisi Jumalan."
Haluan, että sinäkin saat omaa kokemuksellista tietoa Jumalasta.
Sitä minä haluan.
Tiedän, millaista elämäni olisi ilman sitä.
Ja tiedän, mitä elämäni on sen kanssa.
En tiedä, miten edes olisin olemassa ilman sitä.
Haluan lausua kanssasi rukouksen. Lausu se ääneen.
Miksi? Raamattu käskee tunnustaa suulla, että Jeesus on Herra.
Lausu perässäni ääneen: -
Rakas Jumala, olen tehnyt monia virheitä.
Olen niistä todella pahoillani.
Kiitos, että veresi, Jeesuksen veri, -
pesee pois kaikki virheeni.
Ja saan alkaa uudestaan.
Jonkun täydellisen täytyi kuolla edestäni.
Raamattu sanoo, ettei ole ketään täydellistä.
Niinpä Sinä, Jumala, tulit ihmiseksi -
ja elit keskellämme.
Elit täydellisen elämän, -
ja kuolit ja nousit kuolleista.
Ja maksoit kaikkien syntieni hinnan.
Ja nyt kun olen puhdas, Jeesus, tule sisälleni.
Ota koko elämäni.
Teen Sinusta elämäni Herran.
Aamen.
Minä sanon teille. Jos alat seurata ohjelmastamme kuulemiasi neuvoja, -
lukea Raamattua ja keskustella Jumalan kanssa.
Ja vaikka aluksi se tuntuu yksinpuhelulta, jatka sitä.
Hän kuulee jokaisen sanasi.
Rukoilepa, että me kaikki saisimme saman voitelun, jonka itse olet saanut.
Voitelun, joka auttaa ymmärtämään ja vastaanottamaan unia. Rukoilepa.
Isä, kiitos, että Sinä olet hyvä Isä, -
joka antaa Pyhän Hengen kaikille, jotka sitä pyytävät.
Ja kaikille niille, jotka nyt yhdessä sopien pyytävät -
ilmoituksellisia Hengen lahjoja, -
anna heille näkijän lahjoja tässä hetkessä Jeesuksen nimessä.
Anna unien ja näkyjen lahjoja.
Avaa sydämemme silmät.
Anna viisauden ja ilmestyksen henki Sinun tuntemisessasi.
Isä, saata meidät -
ilmestykselliseen, kokemukselliseen vaellukseen kanssasi.
Suo meidän paitsi kuulla Sinusta, myös nähdä Sinut silmillämme.
Pyydämme Jeesuksen nimessä. Herätä se joka sydämessä.
Aamen, aamen.
Se on: Tehty! Täytetty!
Tuntuuko, ettei kukaan rakasta? Toivotko, ettet olisi syntynytkään?
Että maailma olisi parempi paikka ilman sinua?
Tämä on totuus: Joku rakastaa sinua syvästi.
Jo ennen aikojen alkua Hän tiesi sinusta kaiken -
ja varasi sinulle ylenpalttisia siunauksia.
Jokaisen kyyneleesi Hän on laskenut.
Jokaisesta ilon hetkestäsi Hän on riemuinnut.
Hän vartioi sinua aamusta iltaan. Hän on suurin fanisi.
Hän muovasi sinut äitisi kohdussa. Adoptoi jo ennen luomistyötä.
Hän on huolehtinut sinusta syntymästä asti.
Hän julistaa, että sinut on ylen ihmeellisesti tehty.
Hänen ajatuksensa ovat lukuisammat kuin meren hiekka.
Vaikka perhe hylkää, Hän ei. Vaikka äitisi unohtaisi sinut, Hän ei.
Hän on todellinen Isäsi.
Hän sanoo valinneensa sinut lapsekseen, -
jotta voit kuulua Hänen perheeseensä.
Hän lupaa, että voit tuntea Hänen rakkautensa ja luottaa siihen.
Hänen rakkautensa on täydellinen. Hän ei milloinkaan hylkää sinua.
Hän lupaa, että jos sinä lähestyt Häntä, Hän lähestyy sinua.
Haluaisimme kertoa Hänestä lisää.
Lataa ilmainen kirja They Thought for Themselves -
ruudun osoitteesta.
Ensi viikolla: -
Hei! Olen Jason Noble, Läpimurto-tarinan todellinen pastori.
Sain todistaa suurinta ihmettä, -
kun yli tunnin kuolleena ollut poika heräsi kuolleista.
Jumala on kehottanut minua luomaan työkaluja, -
jotka auttavat ihmisiä saamaan ihmeitä.
Tuskin maltan odottaa, että saan kertoa niistä ensi jaksossa.
Suomennos: Marianne Tenetz